Percheziții într-un dosar legat de crima de la Padina: tranzacție cu arme pentru a reduce pedeapsa unui inculpat
Polițiștii bucureșteni au făcut, marți, percheziții domiciliare în Capitală și în județele Ilfov și Galați, într-un dosar privind inducerea în eroare a organelor judiciare și nerespectarea regimului armelor și munițiilor. Potrivit anchetatorilor, suspecții ar fi simulat vânzarea unei arme de foc cu scopul reducerii limitelor de pedeapsă în cazul unui bărbat judecat pentru omor, în dosarul afaceristului ucis anul trecut, într-un hotel din Padina.